Fang Lizhi

Fang Lizhi  (kinesisk: 方励之, pinyin:  Fāng Lìzhī ; 1936 –2012) var en kinesisk professor i astrofysikk og visepresident ved Kinas universitet for vitenskap og teknologi. Han inspirerte prodemokratiprotestene i Kina i 1989.  Han ble ekskludert fra Det kinesiske kommunistparti i januar 1987.http://www.nybooks.com/articles/article-preview?article_id=3958

Fang ble kjent etter at hans essays ble samlet og distribuert av Det kinesiske kommunistparti til mange av dets regionale avdelinger, for at partimedlemmene skulle kritisere dem, men etter sigende var det mange som i stedet ble inspirert av dem. Etter protestene på Den himmelske freds plass i 1989 ble Fang og hans kone Li Shuxian innrømmet asyl i USAs ambassade i Beijing. De tok seg inn i ambassaden den 5. juni 1989 og holdt seg i skjul der til den 25. juni 1990 da de ble fløyet til England med et amerikansk militært transportfly. 

Senere flyttet de til USA, der Fang etterhvert fikk arbeid som professor i fysikk ved University of Arizona. Han var også en ledende talsmann for menneskerettighetene.

Referanser

 Eksterne lenker 
 Personlig hjemmeside

Kategori:Kinesiske fysikere
Kategori:Kinesiske demokratiaktivister
Kategori:Personer fra Beijing
Kategori:Fødsler i 1936
Kategori:Dødsfall i 2012